
REFERAT

privind desemnarea unui reprezentant al Consiliului Local al Municipiului Timişoara în Consiliul de Conducere al Asocierii în participaţiune privind exploatarea obiectivului „Incubator de afaceri şi centru de transfer tehnologic în domeniul software Timişoara”, precum şi în Adunarea Generală a Asociaţilor a SC UBIT SRL
Prin Hotărârea Consiliului Local al Municipiului Timişoara nr. 119/2003 s-a aprobat asocierea Municipiului Timişoara cu Universitatea Politehnica din Timişoara, Consiliul Judeţean Timiş şi IBD/GTZ – Programul Guvernului German de Promovare Economică şi Ocupare a Forţei de Muncă în România, în vederea realizării obiectivului „Incubator de afaceri şi centru de transfer tehnologic în domeniul software Timişoara”, Contractul de asociere în participaţiune, precum şi participarea la cofinanţarea cheltuielilor ocazionate de realizarea şi funcţionarea obiectivului mai sus menţionat. 
De asemenea, prin aceeaşi hotărâre, Consiliul Local al Municipiului Timişoara a aprobat ca acest obiectiv să fie administrat de o societate comercială cu răspundere limitată.

        
Prin Hotărârea Consiliului Local nr. 213/14.10.2003,   privind obiectivul „Incubator de Afaceri şi Centru de Transfer Tehnologic în Domeniul Software Timişoara”, s-a aprobat înfiinţarea de către Consiliul Local al Municipiului Timişoara, Consiliul Judeţean Timiş şi Universitatea Politehnica Timişoara a unei societăţi comerciale cu răspundere limitată - sub denumirea de  "UBIT" S.R.L. -  având ca domeniu exclusiv de activitate, administrarea obiectivului mai sus menţionat.

Prin Hotărârea Consiliului Local Timişoara nr. 265/14.05.2013, doamna Aurelia Junie, Director executiv al Direcţiei Direcţiei Dezvoltare din cadrul Primăriei Municipiului Timişoara, a fost desemnată să reprezinte Consiliul Local al Municipiului Timişoara în Consiliul de Conducere al Asocierii în participaţiune privind exploatarea obiectivului „Incubator de afaceri şi centru de transfer tehnologic în domeniul software Timişoara”  şi prin Hotărârea Consiliului Local al Municipiului Timişoara nr. 266/14.05.2013 a fost desemnată să reprezinte Consiliul Local al Municipiului Timişoara în Adunarea Generală a Asociaţilor a SC UBIT SRL.


În data de 09.07.2015, d-na Aurelia Junie, Director al Direcţiei Dezvoltare, a înaintat către Consiliul Local al Municipiului Timişoara Raportul de activitate, înregistrat cu nr. SC2015 – 18317/09.07.2015 şi a pus la dispoziţia Consiliului Local al Municipiului Timişoara mandatul incredintat prin HCL nr. 265/14.05.2013 si prin HCL nr. 266/14.05.2013, solicitând desemnarea unui alt reprezentant al Consiliului Local al Municipiului Timisoara, avand in vedere incetarea prin pensionare a raportului de serviciu al acesteia cu Primaria Municipiului Timisoara in noiembrie 2015.
Având în vedere cele expuse mai sus, precum şi necesitatea preluării celor două funcţii, eliberate prin retragerea din activitate a d-nei Aurelia Junie, de către un nou reprezentant al Consiliului Local al Municipiului Timişoara, 
                                           PROPUNEM
              Consiliului Local al Municipiului Timişoara:

· Aprobarea Raportului de activitate al doamnei Aurelia Junie, cu privire la mandatul încredinţat prin HCLMT nr. 265/2013 şi HCLMT nr. 266/2013, cu nr. de înregistrare SC2015-18317/09.07.2015, conform Anexei;

· Modificarea art. 1 din HCLMT nr. 265/14.05.2015 care va avea următorul cuprins:

„Art. 1. Se modifică art. 1 din Hotărârea Consiliului Local nr. 213/14.10.2003-privind obiectivul „Incubator de Afaceri şi Centru de Transfer Tehnologic în domeniul Software Timişoara, care va avea următorul conţinut:

Art. 1: Se desemnează domnul Vasile Ruşeţ să semneze documentele necesare şi să reprezinte Consiliul Local al Municipiului Timişoara în Consiliul de Conducere al Asocierii în Participaţiune, conform Contractului de asociere aprobat prin HCL nr. 119/2003.”
· Modificarea art. 1 din HCLMT nr. 266/14.05.2015 privind desemnarea unui reprezentant al Consiliului Local al Municipiului Timişoara în Adunarea Generală a Asociaţilor a SC UBIT SRL, care va avea următorul cuprins:

„Art. 1: Se aprobă desemnarea domnului Vasile Ruşeţ ca reprezentant al Consiliului Local al Municipiului Timişoara în Adunarea Generală a Asociaţilor(AGA) a SC UBIT SRL.”
· Celelalte prevederi ale Hotărârilor Consiliului Local Timişoara nr. 265/14.05.2013 şi 266/14.05.2013 rămân neschimbate.

